**P.nr.102/18**

**NË EMËR TË POPULLIT**

**GJYKATA THEMELORE NË PRIZREN – DEGA NË DRAGASH,** nga gjyqtari Bekri Vehapi me bashkëpunëtorin profesional Gjelbrim Gërdellaj, në lëndën penale kundër të akuzuarit M. K. nga fsh. B. – Komuna Dragash, i akuzuar sipas aktakuzës PP/II.nr.2172/15 të dt. 20.04.2016, për shkak të veprës penale kanosje nga neni 185 parag. 2 të KP-së, në prezencën e prokurorit të shtetit Arjana Shajkovci, dhe të akuzuarit M. K., me dt. 05.09.2018, mori dhe shpalli këtë:

**A K T GJ Y K I M**

**Ndaj të akuzuarit:**

**M. K.**, nga i ati R., e ëma Xh., e lindur M., i lindur më dt…, në qytetin V., Republika e Bosnjës dhe Hercegovinës, tani jeton në fshatin B., Komuna Dragash, ka të mbaruar arsimin e mesëm, i shkurorëzuar, baba i dy fëmijëve i gjendjes së mesme ekonomike,punëtor, shqiptar, shtetas i Republikës së Kosovës.

**ËSHTË FAJTOR**

Se me datën 20.02.2015, në orë të pavërtetuara, në fshatin B., Komuna e Dragashit, seriozisht e kanos personin tjetër me fjalë se do ta privoj nga jeta ose do t’i shkaktoj lëndim të rëndë trupor, në atë mënyrë që për shkak të problemeve familjare i pandehuri përmes telefonit e kanos vajzën e tij – të dëmtuarën D. K., me fjalët “ kam me ardh prej Gj. dhe kam me ju vra, rreh dhe kam me ja nal shkollën, kam me ju lidh për kerr dhe kam me ju ngre zhag”, me ç’rast tek e dëmtuara shkakton frikë dhe ankth.

**-Me këto veprime ka kryer veprën penale të kanosjes nga neni 185, parag.2 i KP-së.**

Andaj gjykata në mbështetje të nenit 2,4 , 41, 42, 43, 46 dhe nenit 73, 74, 75, të KP-së dhe nenit 185 par.2 të KP-së, si dhe nenit 365 të KPPK-së, të akuzuarin e gjykon me:

**DENIM ME GJOBË**

Në lartësi prej **100,00 €** ( njëqind euro), të cilën shumë të denimit është i obliguar ta paguaj në afat prej 15 diteve, pas plotëfuqishmërisë së këtij aktgjykimi. E nëse denimi me gjobë nuk ekzekutohet as me detyrim, i njëjti do **te zevendesohet** me denim burgimi në kohëzgjatje prej 5 (pesë) ditësh, duke llogaritur për çdo 20 € një ditë burgim

E dëmtuara: D. (M.) K. nga fshati B., për realizimin e kërkesës pasurore juridike udhëzohet në kontest të rregullt civil.

I akuzuari obligohet që të paguaj paushallin gjyqësor në shumën prej **20 €** si dhe taksen në emer të kompensimit të viktimave të krimit në shumën prej **30 €,**  krejt këto në afat prej 15 diteve pas plotëfuqishmërisë së këtij aktgjykimi, nën kërcënim të ekzekutimit të dhunshëm.

**A r s y e t i m**

Prokuroria Themelore në Prizren – Departamenti i Përgjithshëm, ka paraqitur aktakuzën kunder të akuzuarve M. K. nga fsh. B. – Komuna e Dragashit dhe R. Sh. nga fsh. P. – Komuna e Prizrenit, të akuzuar sipas aktakuzës PP/II.nr.779-2/17 të dt. 21.04.2017, për shkak të vepres penale kanosje nga neni 185 parag. 2 të KPRK-së.

Gjykata ka caktuar shqyrtimin gjyqësor me dt. 17.05.2018, ku është veçuar procedura ndaj të akuzuarit R. Sh. me të dhënat tjera si në dispozitiv, ku gjatë këtij shqyrtimi gjyqësor është veçuar procedura ndaj të akuzuarit R. Sh., ku njëherit edhe është zgjidhur çështja penale ndaj të njëjtit sipas shenjës nga regjistri P.nr. 58/16, ndërsa ka vazhduar ndaj të akuzuarit M. K. me shenjën e kësaj lënde që është në shqyrtim.

I akuzuari M. K. në shqyrtimin gjyqësor të datës 05.09.2018 e pranonë fajësinë për vepren penale që i ngarkohet.

Përfaqësuesi i Prokurorisë Themelore në Prizren – Arjana Shajkovci nuk e kundërshton pranimin e fajësisë nga ana e të pandehurit në shqyrtimin gjyqësor për vepren penale që i vihet në barrë, pasi që pranimi i fajësisë është bërë konform dispozitave ligjore dhe me vullnetin e lirë të të akuzuarit.

Gjykata në shqyrtimin gjyqësor të dt. 05.09.2018, ka vërtetuar këtë gjendje faktike, Se me datën 20.02.2015, në orë të pavërtetuara, në fshatin B., Komuna e Dragashit, seriozisht e kanos personin tjetër me fjalë se do ta privoj nga jeta ose do t’i shkaktoj lëndim të rëndë trupor, në atë mënyrë që për shkak të problemeve familjare i pandehuri përmes telefonit e kanos vajzën e tij – të dëmtuarën D. K., me fjalët “ kam me ardh prej Gj. dhe kam me ju vra, rreh dhe kam me ja nal shkollën, kam me ju lidh për kerr dhe kam me ju ngre zhag”, me ç’rast tek e dëmtuara shkakton frikë dhe ankth.

Gjykata këto fakte i ka vertetuar nga vetë pranimi i të akuzuarit, i cili në shqyrtimin gjyqësor, vullnetarisht e kanë pranuar fajësinë ku edhe prokurori i shtetit ka dhënë pelqimin për pranimin e fajësisë nga ana e të pandehurit. Gjatë pranimit të fajësisë gjykata sipas detyrës zyrtare konformë dispozitave ligjore të KPPK-së nuk ka gjetur se ekzistonë ndonjë provë e pa pranueshme, poashtu gjykata ka vertetuar se i akuzuari pas pranimit të vullnetshëm të fajësisë së tij e ka kuptuar natyrën dhe pasojat e pranimit të fajit per vepren penale e cila i vihet në barrë. Pranimi i fajësisë nga i akuzuari është bërë në mënyrë të pakushtëzuar dhe të vullnetshme, dhe se pranimi i fajit në faktet e çeshtjes që permban aktakuza, sepse i akuzuari prej fillimit të procedurës kunder tij, gjatë shqyrtimit fillestar është njoftuar me të gjitha provat të cilat janë administruar dhe të njëjtat janë marrë si pova të pranueshme dhe në bazë të të cilave është vendosur si në dispozitiv të këtij aktgjykimi.

Poashtu gjykata ka ardhur në përfundim se pranimi i fajësisë nga ana e të akuzuarit është bërë në pajtim me dispozitat e nenit 246 të KPPK-së, se nuk ekzistojnë asnjë arsye dhe kushte për hudhjen e aktakuzës dhe pushimin e procedurës penale të paraparë si në nenin 248 të KPPK-së, dhe nga faktet e çeshtjes që i përben aktakuza. Gjykata ka ardhur në perfundim se në veprimet e të akuzuarit provohen të gjitha elementet e ekzistimit të vepres penale të kanosjes nga neni 185 par.2 të KPRK-së e të pershkruara si në dispozitiv të këtij aktgjykimi, andaj gjykata ka vendosur që të akuzuarin ta shpall fajtor dhe ta gjykoj me denim me gjobë.

Gjykata gjatë marrjes së vendimit mbi denimin ndaj të akuzuarit , i ka vlerësuar te gjitha rrethanat lehtësuese dhe ato renduese të parapara me nenët 73, 74 dhe 75 të KPRK-së, të cilat rrethana ndikojnë në llojin dhe lartësinë e denimit. Gjykata duke mos gjetur ndonjë rrethanë rënduese, si rrethanë lehtësuese ka vlerësuar se në gjykatë i akuzuari kanë patur çëndrime korrekte, faktin se e ka pranuar vepren penale, e kjo nënkupton edhe pendimin e tij për kryerjen e veprës penale, se i pandehuri është i gjendjes së dobët ekonomike, e poashtu edhe në shkallën e ulët të rrezikshmërisë shoqërore të vepres penale.

Andaj gjykata duke u bazuar në rrethanat e cituara me lartë, ka ardhur në perfundim se me këtë llojë të denimit ndaj të pandehurit do të arrihet efekti i sanksionit të paraparë sipas KP-së, e që në të ardhmën i pandehuri edhe me kërcenim të denimit nuk do të kryejnë vepër të re penale.

Gjykata vendosi që të dëmtuarin ta udhëzoj në kontest të rregullt civil për realizimin e kërkesës pasurore juridike, konform nenit 463 par.1 të KPPK-së.

Vendimi për shpenzimet e procedurës penale, e të paushallit gjyqësor u muarr në kuptim të nenit 450 par. 2 nën parag. 2.6 të KPPK-së.

Sa i përket obligueshmërisë së pagimit të taksës për kompensimin e viktimave të krimit, ky vendim u morr konform nenit 39 të Ligjit nr.05/L-036 për Kompensimin e viktimave të krimit, në fuqi nga data 28.05.2015.

Me sa u tha më lartë u vendos si në dispozitiv të këtij aktgjykimi.

**GJYKATA THEMELORE NË PRIZREN – DEGA NË DRAGASH**

**P.nr.102/2017, me datë 05.09.2018**

**Bashkëpunëtori Profesional, Gjyqtari i vetëm gjykues,**

**Gjelbrim Gërdellaj Bekri Vehapi**

**UDHËZIM JURIDIK**: Kundër këtij aktgjykimi pala e paknaqur ka të drejtë ankese, në afat prej 15 ditësh nga dita e pranimit të të njëjtit, Gjykatës së Apelit në Prishtinë, nëpërmjet kësaj gjykate.